Page:Rigs o' barley (1).pdf/5

5 Let others range from isle to isle,

Where never-ending simmers smile:

Mair dear the groves o' Ballochyle,

That shelter Highland Mary O.

Lassie wi', &c.

I'd, cheerfu', toil frae dawn o' day,

O'er yon lone glen and ferny brae,

Could I but get, by gloaming grey,

Ae blythsome blink of Mary, O.

O may nae cloud the sun o'ercast,

To chill this flow'ret's snawie breast!

Nae reptile's breath untimely blast

The op'ning bloom of Mary, O.

Lassie wi', &c.





UP IN THE MORNING EARLY.

blaws the wind frae north to south,

And drift is driving sairly;

The sheep are couring i' the heugh,

O sirs! it's winter fairly.

Now up in the morning's no for me,

Up in the morning early;

I'd rather gang supperless to my bed,

Than rise in the morning early.